《重过何氏北涧》
明代·刘永之

北堂宴罢倚微醺，竹几灯花坐夜分。再酌兰樽浮绿醑，重拈綵夜写清文。

山寒岚气朝成雨，地湿松阴暮起云。休讶野人留恋久，十年江海厌离群。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。